CELEX: 32012D0498
Language: et
Date: 2012-08-17 00:00:00
Title: 2012/498/EL: Komisjoni otsus, 17. august 2012 , millega muudetakse otsuseid 2010/2/EL ja 2011/278/EL seoses selliste sektorite ja allsektoritega, mille puhul kasvuhoonegaaside heite ülekandumise ohtu peetakse märkimisväärseks (teatavaks tehtud numbri C(2012) 5715 all)  EMPs kohaldatav tekst

7.9.2012   
            
            
               ET
            
            
               Euroopa Liidu Teataja
            
            
               L 241/52
            
         KOMISJONI OTSUS,
   17. august 2012,
   millega muudetakse otsuseid 2010/2/EL ja 2011/278/EL seoses selliste sektorite ja allsektoritega, mille puhul kasvuhoonegaaside heite ülekandumise ohtu peetakse märkimisväärseks
   (teatavaks tehtud numbri C(2012) 5715 all)
   (EMPs kohaldatav tekst)
   (2012/498/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 10a lõikeid 1 ja 13,
   ning arvestades järgmist:
   
               (1)
            
            
               Komisjoni otsusega 2010/2/EL (2) määratakse vastavalt direktiivile 2003/87/EÜ kindlaks selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (2)
            
            
               Komisjoni otsusega 2011/278/EL (3) määratakse kindlaks kogu liitu hõlmavad üleminekueeskirjad direktiivi 2003/87/EÜ artikli 10a kohaste tasuta saastekvootide ühtlustatud eraldamiseks.
            
         
               (3)
            
            
               Igal aastal võib sektorite ja allsektorite loetellu lisada sektori või allsektori, mille puhul kasvuhoonegaaside heite ülekandumise ohtu peetakse märkimisväärseks, kui analüüsivas aruandes on näidatud, et muutuse järel, millel on oluline mõju nimetatud sektori või allsektori tegevusaladele, täidab see sektor või allsektor direktiivi 2003/87/EÜ artikli 10a lõigetes 14–17 sätestatud kriteeriumid.
            
         
               (4)
            
            
               Mõnda sektorit, mille puhul on otsuses 2010/2/EL leitud, et kasvuhoonegaaside heite ülekandumise oht ei ole NACE 4. tasandil märkimisväärne, vaadeldi osadena, ning hinnati allsektoreid, mille teatavad iseloomulikud omadused tingisid nende puhul oluliselt teistsuguse mõju kui sektori muude osade puhul. Allsektorite „Klaaskiust vuaal, villak, matid, madratsid, plaadid jm tooted, v.a riie” ja „Räbuvill, kivivill jms mineraalvillad ja nende omavahelised segud puistena, lehtedena või rullides” puhul on kõnealune hindamine näidanud, et neid võib iseloomulike omaduste põhjal muudest allsektoritest selgesti eristada ning et nad täidavad direktiivi 2003/87/EÜ artikli 10a lõikes 15 sätestatud kvantitatiivsed kriteeriumid. Seetõttu tuleks allsektorid „Klaaskiust vuaal, villak, matid, madratsid, plaadid jm tooted, v.a riie” ja „Räbuvill, kivivill jms mineraalvillad ja nende omavahelised segud puistena, lehtedena või rullides” lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (5)
            
            
               NACE 4. tasandi kood 2614 „Klaaskiutootmine” koosneb kahest kuuekohalisest PRODCOMi koodist: 261411 „Klaaskiust kamm- või kraaslindid, heie, lõng ja tükeldatud kiud” ja 261412 „Klaaskiust vuaal, villak, matid, madratsid, plaadid jm tooted, v.a riie”. Kuuekohalise PRODCOMi koodiga 261411 hõlmatud allsektorit on otsuses 2010/2/EL peetud märkimisväärse kasvuhoonegaaside heite ülekandumise ohuga allsektoriks. Kui lisada PRODCOMi kood 261412 märkimisväärseks peetava kasvuhoonegaaside heite ülekandumise ohuga sektorite ja allsektorite loetellu, kuulub sinna kogu NACE 4. tasandi sektor koodiga 2614. Seetõttu on selguse huvides ja dubleerimise vältimiseks loetelu punktile 1.2 lisatud NACE 4. tasandi kood 2614 ja samas kustutatud punktist 2 PRODCOMi kood 261411.
            
         
               (6)
            
            
               Seepärast tuleks otsuseid 2010/2/EL ja 2011/278/EL vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/2/EL muudatused
   Otsuse 2010/2/EL lisa muudetakse vastavalt käesoleva otsuse I lisale.
   Artikkel 2
   Otsuse 2011/278/EL muudatused
   Otsuse 2011/278/EL I lisa muudetakse vastavalt käesoleva otsuse II lisale.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 17. august 2012
      
         
            Komisjoni nimel
         
         
            komisjoni liige
         
         Connie HEDEGAARD
      
   
   
      (1)  ELT L 275, 25.10.2003, lk 32.
   
      (2)  ELT L 1, 5.1.2010, lk 10.
   
      (3)  ELT L 130, 17.5.2011, lk 1.
   
      I LISA
      Otsuse 2010/2/EL lisa muudetakse järgmiselt.
      
                  1.
               
               
                  Punkti 1.2 lisatakse kande 2613 järele järgmine kanne:
                  
                              NACE kood
                           
                           
                              Kauba kirjeldus
                           
                        
                              „2614
                           
                           
                              Klaaskiutootmine”
                           
                        
            
                  2.
               
               
                  Punkti 2 muudetakse järgmiselt:
                  
                              a)
                           
                           
                              jäetakse välja järgmine kanne:
                              
                                          PRODCOMi kood
                                       
                                       
                                          Kauba kirjeldus
                                       
                                    
                                          „261411
                                       
                                       
                                          Klaaskiust kamm- või kraaslindid, heie, lõng ja tükeldatud kiud”
                                       
                                    
                        
                              b)
                           
                           
                              kande 26821400 järele lisatakse järgmine kanne:
                              
                                          PRODCOMi kood
                                       
                                       
                                          Kauba kirjeldus
                                       
                                    
                                          „26821610
                                       
                                       
                                          Räbuvill, kivivill jms mineraalvillad ja nende omavahelised segud puistena, lehtedena või rullides”
                                       
                                    
                        
            
   
      II LISA
      Otsuse 2011/278/EL I lisas asendatakse tootepõhisele võrdlusalusele „Mineraalvill” vastav kanne järgmisega:
      
         
                     Tootepõhine võrdlusalus
                  
                  
                     Asjaomaste toodete määratlused
                  
                  
                     Asjaomaste protsesside
                     (süsteemi piires) ja heite määratlused
                  
                  
                     CO2-heite ülekandumise oht aastatel 2013 ja 2014, nagu on sätestatud otsuses 2010/2/EL
                  
                  
                     Võrdlusaluse väärtus
                     (saastekvooti tonni kohta)
                  
               
                     „Mineraalvill
                  
                  
                     Mineraalvillast (kivi- või klaasvill või teisesest toormest valmistatud mineraalvill) soojus- ja heliisolatsiooni ja tulekaitsetooted.
                  
                  
                     Kõik protsessid, mis on otseselt või kaudselt seotud järgmiste protsessiüksustega: sulatamine, kiustamine, sideainega pindamine, kuivatamine ja kõvenemine, vormimine. Kaudse heite määramiseks tuleb võtta arvesse elektrienergia kogutarbimist kogu süsteemi ulatuses.
                  
                  
                     jah
                  
                  
                     0,682”